laion/Wikipedia-Exotic huggingface dataset:
פארק היי סו

קוריאה זהו שם קוריאני; שם המשפחה הוא פארק. פארק היי סו (בקוריאנית: 박해수; נולד ב-21 בנובמבר 1981) הוא שחקן דרום קוריאני, אשר ידוע בעיקר בזכות תפקידו בסדרת הדרמה "חוכמת הכלא" ובסדרת הטלוויזיה של נטפליקס "משחק הדיונון". פארק למד תואר ראשון בקולנוע ותיאטרון באוניברסיטת דנקוק(אנ') ובשנת 2007 החל את קריירת המשחק בתיאטרון המוזיקלי. בשנת 2016 ביצע היי סו הופעת אורח בסדרת הפנטזיה "אגדת הים הכחול". בשנת 2017, הוא לוהק לתפקיד הראשי בסדרת הדרמה הדרום קוריאנית "חוכמת הכלא" שזיכתה אותו בפרס השחקן החדש הטוב ביותר בפרסי סיאול. בשנת 2018 ביצע הופעת אורח בסדרת המדע-בדיוני "זיכרונות מאלהמברה"; שהפכה מהר מאוד לאחת הדרמות הקוריאניות עם הדירוג הגבוה ביותר בתולדות הטלוויזיה בכבלים, וזכתה לשבחים על עלילתה היצירתית והתפניות הבלתי צפויות שלה. בשנת 2019 שיחק במיני-סדרת האנתולוגיה המקורית של נטפליקס "פרסונה", המציג ארבעה סיפורים שונים מארבע נקודות מבט. בשנת 2020 גילם את האן בסרט המותחן הדיסטופי "ניצודים" של נטפליקס. בשנת 2021 הופיע בתפקיד צ'ו סאנג-וו, אחד מהדמויות המרכזיות בסדרת הטלוויזיה "משחק הדיונון" המשודרת בנטפליקס שזכתה להצלחה רבה בעשרות מדינות בעולם; עבור תפקידו הוא זכה לשבחים ואף קיבל מועמדות לפרס אמי לשחקן משנה בסדרת דרמה. באותה שנה התארח באחד מפרקי סדרת הדרמה "נערי המחבט" ומאוחר יותר באותה שנה, גילם את התפקיד הראשי בסדרת הדרמה והפשע "Chimera"; אודות בלש נמרץ שמשוכנע כי הפיצוץ שאירע בעירו קשור לתיק מלפני 35 שנים, והוא נחוש בדעתו לחקור את המקרה ולתפוס את הפושע הנתעב. בשנת 2021, לוהק פארק לגלם את "ברלין" בגרסה הקוריאנית של סדרת הטלוויזיה הספרדית "בית הנייר". הסדרה עלתה בפלטפורמות של נטפליקס ב-24 ביוני 2022. בשנת 2022 שיחק במותחן הריגול "יאקשה: מבצעים מיוחדים" מבית נטפליקס, בתור האן ג'י-הון, תובע לשעבר במשרד התובע המרכזי של מחוז סיאול וסוכן מטעם שירות הביון הלאומי. בסוף שנה זו, יעלה לאקרנים סרט האקשן "Phantom"; בו הוא מככב לצדה של פארק סו-דאם. מדיה וקבצים בנושא פארק היי סו בוויקישיתוף אתר האינטרנט הרשמי של פארק היי סו (בקוריאנית) פארק היי סו, ברשת החברתית אקס (טוויטר) פארק היי סו, ברשת החברתית אינסטגרם פארק היי סו, במסד הנתונים הקולנועיים IMDb (באנגלית) פארק היי סו, באתר Rotten Tomatoes (באנגלית) פארק היי סו, במסד הנתונים הקולנועיים KinoPoisk (ברוסית) פארק היי סו ממשחק הדיונון מתעתד לשחק את "ברלין" ב"בית הנייר" הקוריאני
ארדטלק

ארדטלק (בהונגרית: Erdőtelek) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בארדטלק מספר התושבים נמצא בירידה. כך, בשנת 1941 חיו בכפר 5,034 תושבים, בשנת 1947 נפרד מהכפר טנק, ב-1990 חיו בכפר 3,428 תושבים ובשנת 2021 רק 3,248 תושבים. האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1215. יהודים חיו בארדטלק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה. במפקד קהילות הונגריה שנעשה בשנת 1944 נכתב כי בקהילה יש 47 חברים, הקהילה אורתודוקסית ואין בקהילה רב או מנהיג קהילה. ארדטלק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 45. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא ארדטלק בוויקישיתוף אתר האינטרנט הרשמי של ארדטלק (בהונגרית) נתוני הכפר באתר הלמ"ס ההונגרי תיעוד יהודי ארדטלק שנרצחו בשואה דף קהילת ארדטלק במפקד קהילות הונגריה מפקדי האוכלוסין של יהודי הונגריה, 1993
ארק (כפר)

ארק (בהונגרית: Erk) הוא כפר במחוז הווש בצפון מזרח הונגריה. עד לשואה הייתה בו קהילה יהודית. על פי עדויות ארכאולוגיות האזור היה מיושב כבר בתקופה הפרהיסטורית והוא מיושב לסירוגין עד ימינו, היישוב עצמו הוזכר לראשונה בכתבים משנת 1331. יהודים חיו בארק במאה ה-18 ובמאה ה-19 והחל משנת 1885 היו יהודי הכפר חלק מקהילת הווש. ובשנת 1944 נרצחו יהודים מהכפר בשואת יהודי הונגריה. מדיה וקבצים בנושא ארק בוויקישיתוף אתר האינטרנט הרשמי של ארק (בהונגרית) נתוני הכפר באתר הלמ"ס ההונגרי תיעוד יהודי ארק שנרצחו בשואה מפקדי האוכלוסין של יהודי הונגריה, 1993
הוושווזקן

הוושווזקן (בהונגרית: Hevesvezekény) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בהוושווזקן מספר התושבים נמצא בירידה. כך, בשנת 1941 היו בכפר 967 תושבים, בשנת 1990 היה מספר התושבים 777 ובשנת 2021 רק 623 תושבים. האזור מיושב לסירוגין מההמאה ה-13 ועד ימינו, היישוב עצמו הוזכר לראשונה בכתבים משנת 1234. יהודים חיו בהוושווזקן במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה. מדיה וקבצים בנושא הוושווזקן בוויקישיתוף אתר האינטרנט הרשמי של הוושווזקן נתוני הכפר באתר הלמ"ס ההונגרי ההיסטוריה של הוושווזקן תיעוד יהודי הוושווזקן שנרצחו בשואה מפקדי האוכלוסין של יהודי הונגריה, 1993
סיקסטוס

האם התכוונתם ל... אפיפיורים: סיקסטוס הראשון סיקסטוס השני סיקסטוס השלישי סיקסטוס הרביעי סיקסטוס החמישי
מירית שטרן

מירית שטרן היא עורכת דין ישראלית. בין השנים 2011–2019 כיהנה כפרקליטת מחוז צפון (פלילי) בפרקליטות המדינה. מרים מירית שטרן נולדה בבאר שבע לצילה ואריה מיכאל ארד, שהגיעו לעיר בשליחות תנועת עזרא, כדי להקים שם בית ספר ממלכתי דתי. לימים זכה אביה בתואר יקיר העיר. בעלת תואר ראשון במשפטים מאוניברסיטת בר-אילן. לאחר התמחותה עבדה מספר שנים במשרד עורכי דין פרטי בחיפה ועסקה במשפט אזרחי ומסחרי. בשנת 1994 החלה לעבוד בפרקליטות המדינה. במרץ 2011 נבחרה לתפקיד פרקליטת מחוז צפון (פלילי). במסגרת תפקידיה לאורך שנים ניהלה תיקים פליליים רבים, ביניהם תיק סייעני הפיגוע בקו 361 בצומת מירון (2002), רצח אולג שייחט, רצח יצחק קברטץ בידי ז'אן אלרז, רצח יפים ויינשטיין, רצח תאיר ראדה, תיק עזרא שיינברג, רצח תהילה נגר, תיק דארין טאטור, הצתת כנסיית הלחם והדגים, תיקי שמעון גפסו, תיקים ביטחוניים רבים, ועוד. באפריל 2019 סיימה את תפקידה בפרקליטות המדינה. במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתמה על גילוי דעת כנגד חקיקת פסקת התגברות והרחבת חוק החסינות. נשואה ליצחק, מהנדס בניין, אם לחמישה. מתגוררת בהושעיה. מקיימת אורח חיים דתי. דני ברנר, פרקליטת המחוז עו"ד מירית שטרן משוכנעת: "רומן זדורוב רצח את תאיר ראדה", באתר היום בעמק, 30 בינואר 2017 נטעאל בנדל, ‏"האזנתי שוב ושוב לאנשים שרואים את המוות מגיע, זה הולך איתי", בעיתון מקור ראשון, 23 באפריל 2019 אריה מיכאל ארד ז"ל | המכללה האקדמית נתניה, ידיעות אחרונות, מנוח, משרד המשפטים | 13.09.17, באתר מודעות אבל, ‏3 באוגוסט 2017 פרקליטת מחוז צפון הבאה: עו"ד מירית שטרן, באתר ynet, 7 במרץ 2011 אלי אשכנזי, יאסרה בכרי זוכתה מאשמת אי-מניעת הפיגוע בצומת מירון; השופט: הנאשמת לא ידעה שמדובר במחבל, באתר הארץ, 25 בינואר 2005 שרון רופא אופיר, הורשע רוצחו של החייל אולג שייחט, באתר ynet, 15 באוקטובר 2007 שירות עתי"ם, ‏ביהמ"ש הרשיע את ז'אן אלרז ברצח רכז הבטחון של קיבוץ מנרה ובגניבת נשק, באתר גלובס, 31 באוגוסט 2003 אחיה ראב"ד וחגי עינב, מחבלים בצפון: רצחו נהג מונית בהשראת בן לאדן, באתר ynet, 28 ביוני 2010 חגי עינב, הרצח בקצרין: אישום נגד זדורוב בימים הקרובים, באתר ynet, 7 בינואר 2007 רויטל חובל ונעה שפיגל, הפרקליטות סוגרת את תיק השוחד הגדול נגד שמעון גפסו, באתר הארץ, 29 באוקטובר 2014 שרון רופא-אופיר, אישום: צעיר מהגליל גויס כסוכן של חיזבאללה, באתר ynet, 1 במרץ 2009 "הם אמרו 'שמע ישראל', נשמעה חבטה - ודממה", באתר ישראל היום פרקליטת מחוז צפון - עו"ד אילנה ירושלמי, באתר ערוץ 7, 1604 באפריל 2019 גילוי דעת מטעם בכירים לשעבר בפרקליטות המדינה ובייעוץ המשפטי לממשלה, 26 במאי 2019; גיא פלג, ‏"אסור ליטול מבית משפט את הסמכות", באתר ‏מאקו‏, 26 במאי 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירית שטרן".
מרתה קינג

מרתה קינג (באנגלית: Martha King‏; 1803 – 31 במאי 1897) הייתה המאיירת הבוטנית הראשונה של ניו זילנד. היא הייתה דמות בולטת בתחום החינוך כמייסדת בתי ספר, בנוסף לכישוריה בבוטניקה. מרתה קינג נולדה באירלנד בשנת 1802 או 1803. ייתכן שעבדה בעבודה ציבורית לפני שהם היגרו מאירלנד. היא היגרה לניו זילנד בדצמבר 1840, והגיעה לולינגטון, עם אחותה הבכורה, מריה, ואחיה, סמואל פופאם קינג. מולינגטון הם הפליגו למחוז וואנגאנוי על סיפונה של "אליזבת", והגיעו ב -27 בפברואר 1841, והיו מהמייסדים של העיר החדשה. הם רכשו חלק מהאדמה שרכש הקולונל ויליאם וואקפילד עבור חברת ניו זילנד. סמואל קינג בנה שני בתים, ומרתה קינג ואחותה פתחו את בית הספר הראשון של וואנגאנוי זמן קצר לאחר מכן. בית הספר היה פופולרי והאחיות ניהלו אותו היטב. בדצמבר 1847 עברה משפחת קינג לניו פלימות'. קינג פתחה בית ספר אחר עם אחותה, מריה, וגיסה, מרי ג'יין קינג, בעת שהתגוררה בניו פלימות'. המקום שימש גם לתפקידים אחרים, כפעילויות תרבותיות, ושיקפו את נוכחותם הבולטת של משפחתה בחיים הציבוריים של ניו פלימות'. שתי האחיות גם ארגו פשתן לייצור בד וסחורות נוספות להשלמת הכנסותיהן. קינג נפטרה בביתה בניו פלימות' ב-31 במאי 1897, בת 94 שנים. קינג הייתה אחת המתיישבים הבריטים והאירים המוקדמים שפנו לאיור בוטני כדי "ליצור פרנסה בתנאים קשים". בספטמבר 1842 הוזמנה קינג מטעם החברה לגננות ובוטניקה של ולינגטון להכין שני סטים של רישומים של דגימות בוטניות מקומיות מעניינות, האחת תועבר לדירקטורים של החברה הניו זילנדית, והשנייה לחברת הגננות הלונדונית. לא ידוע בדיוק מדוע נבחרה קינג למשימה זו. הסט הראשון של 40 צבעי מים הושלם עד ינואר 1843, והגיע לחברת ניו זילנד בלונדון בספטמבר 1843. היא נרכשה על ידי ספריית אלכסנדר טרנבול בשנת 1981. הסט השני נעלם ללא עקבות. בשנת 1845 הופיעו ארבע מהליטוגרפיות של קינג באיורים של אדוארד ג'רינגהם וייקפילד לזכרונותיו ממסעו בניו זילנד. פרט לצבעי המים הבוטניים, כל שנותר מיצירתה של קינג הם 16 רישומי עיפרון המתארים נופים של ולינגטון, וואנגאנוי וניו פלימות', מתוארכים בין השנים 1841 - 1859. אף שקינג הציגה מאוחר יותר בתערוכה הבינלאומית בסידני של 1879, לא ידוע על דוגמאות אחרות של עבודותיה ששרדו. בשנת 2017 נבחרה קינג על ידי החברה המלכותית לאחת מ-150 הנשים שתרמו לידע על ניו זילנד. מדיה וקבצים בנושא מרתה קינג בוויקישיתוף VII — Martha King ~ First Resident Botanical Artist | NZETC, nzetc.victoria.ac.nz New Zealand Ministry for Culture and Heritage Te Manatu Taonga, King, Martha, teara.govt.nz (באנגלית) Creese, Mary R. S.; Creese, Thomas M. (2010). Ladies in the laboratory III: South African, Australian, New Zealand, and Canadian women in science: nineteenth and early twentieth centuries: a survey of their contributions. Lanham, Maryland: Scarecrow Press. p. 122 Dawson, Bee (1999). Lady painters: the flower painters of early New Zealand. Auckland: Viking. pp. 13–27 "Death". Taranaki Herald. 1 June 1897. p. 1 Martha King, Royal Society Te Apārangi Brownsey, Patrick; Eagle, Audrey (2013). The essential Audrey Eagle. Wellington: Te Papa Press. pp. 10–11. Delia Gaze, Dictionary of women artists, London ; Chicago : Fitzroy Dearborn Publishers, 1997, ISBN 978-1-884964-21-3
סית'נה לטי

סית'נה לטי (באנגלית:Cythna Letty‏; 1 בינואר 1895 - 3 במאי 1985), הייתה אמנית בוטנית חשובה בדרום אפריקה בזכות איכות וכמות הציורים והרישומים שהופקו בקפדנות במשך 40 שנה בפרטוריה. סית'נה לטי זכורה בעיקר בזכות איור "פרחי הבר של הטרנסוואל" שיצא לאור בשנת 1962. כאשר הונהגו המטבעות העשרוניות בדרום אפריקה, היא התבקשה לעצב את המוטיבים הפרחוניים עבור מטבעות 10, 20 ו -50 סנט. מלבד הציור היא הייתה משוררת מוכשרת ופרסמה את "ילדי השעות" כשהייתה בשנות השמונים לחייה. סית'נה הייתה הילדה הבכורה של נישואיה השניים של אמה ג'וזינה כריסטינה לינדנברג. ללטי היו חמישה ילדים. לאביה של סית'נה, וולטר אדוארד לטי, היו שינויים רבים בקריירה והמשפחה נדדה למקום חדש לעיתים קרובות. כתוצאה מכך סית'נה למדה ב־13 בתי ספר, וסיימה את התיכון לבנות של פרטוריה. עם פרוץ מלחמת העולם הראשונה, התגייס וולטר ושירת בצרפת, ונשאר שם לאחר הכרזת השלום. ג'וזינה פירנסה את המשפחה על ידי ציור תרשימים גנאלוגיים. כישוריה האמנותיים של האם, הועברו למספר ילדיה, ולסית'נה הייתה תשוקה לנושאים בוטניים. עיסוקה העיקרי של סית'נה עד 1924 היו הוראה וסיעוד. במשך שנתיים עבדה כאמנית, באגף הווטרינרי באונדרסטפורט שליד פרטוריה, וציירה איברים חולים וסרטניים, ולאחר מכן עברה לחטיבה לציור צמחים בראשותו של ד"ר אי.בי פול-אוונס. כאן היא החלה בתרומתה החשובה לספר על הפרחים באפריקה. היא התפטרה בשנת 1938 כדי להינשא לאוסקר ויליאם אלריק פורסמן. לאחר שילדה בן, הצטרפה מחדש לאגף הבוטניקה בשנת 1945 ונשארה עד 1966. הוענקה לה מדליית כסף על ידי החברה המלכותית לגננות על תערוכת ציורי הפרחים שלה בשנת 1970. היא איירה ספרים רבים על בוטניקה כגון "הסקר הבוטני של עצים ושיחים בפארק הלאומי קרוגר" (1951) מאת L. E. W. Codd, שהיה אז מנהל המכון למחקר בוטני. אפרה פוזר בשמורת טבע ליד העיירה הקטנה ברברטון במפומאלנגה. בשנת 1989 פרסם המכון הבוטני הלאומי תיק של שבעה הדפסים של ציורי פרחים שנבחרו משני כתבי עת שנשמרו על ידי אמה ג'וזינה לטי, ונמצאו בספריית מרי גאן של המכון בפרטוריה. האגודה הבוטנית של דרום אפריקה הנציחה אותה בהענקת "מדליית לטי קתנה" המוענקת על תרומות משמעותיות לקידום הצמחייה הדרום אפריקאית באמצעות מדיום של ציורים או ציורים בוטניים שפורסמו. מדיה וקבצים בנושא סית'נה לטי בוויקישיתוף Wild Flowers of the Transvaal (with Dyer, Verdoorn and Codd 1962) Trees of South Africa (Tafelberg 1975)
מאנקיז

מאנקיז היא סדרת דרמת אקשן לילדים ונוער, שנוצרה ונכתבה בידי שחר סגל ואורן יעקובי וביים אמיל בן שמעון. הסדרה עלתה לשידור ב-TeenNick, לצופי HOT, ב-21 באוקטובר 2021. בועז קוצ'יק עובד כשליח במסעדה יחד עם חברו הטוב אורי. השניים בטעות מוסרים טאקו בתוכו הטמין הבוס שלהם, העבריין הידוע שלמה ניצחון, טבעת יהלום יקרה שנגנבה משגרירות "שאנשי – יאן". כדי לפצות אותו הם נשלחים לבצע שוד גדול ולגנוב את הכתר היקר שמוצג במקדש "שאנשי-יאן". אליהם תצטרף רוני, אחותו של בועז וארבעת חבריה, בלוגרים מצליחים ומוכרים שתקועים יחד בבידוד. הם מתגייסים למבצע המגלומני שמתרחש בזמן הקורונה, כשהמשטרה בעקבותיהם. בועז קוצ'יק (לי בירן) – שליח מסעדה. אחיה הגדול של רוני. בסוף הסדרה הופך לבן זוגה של סתיו אורי (אונה) (תובל שפיר) – גאון מחשבים. עובד עם קוצ'יק במסעדה. חולה לב. הוא וקוצ'יק חברים עוד משרותם הצבאי. סתיו חסון (עומר נודלמן) – יוטיוברית, בת זוגו של שון, אשר מעוניינת בסיום יחסיהם המקצועיים והאישיים. מתאהבת בהמשך בקוצ'יק, ובסוף הסדרה הופכת לזוגתו. נועלת את נירו בסוף הסדרה לאחר שהוא זייף את הבידוד. רוני קוצ'יק (רוני דלומי) – וולוגרית של DIY. אחותו הקטנה של בועז. גולן קריטי (נוה צור) – שחקן ושותפה של רוני לוולוג. היה פרה בימי הולדת עד שפוטר בעקבות עימות עם אחד האבות שהיה באירוע של יום הולדת. מחשיב את עצמו לשחקן מוכשר, על אף כולם חושבים שהוא לא. בוגר "סטודיו למשחק ניסן נתיב". שון כהנא (בן זיני) – יוטיובר, בן זוגה של סתיו. גילה דרך הודעה של נירו, על הרצון של סתיו להיפרד ממנו. נעמי קינג יו (מאיה לבני) – וולגרית ביוטי. ביתה של סו. "צברית", לעומת הוריה שבאו מהנסיכות. תיקי פור (טלי אורן) – חוקרת שחקרה את הפרשה של שלמה. אישה בהריון מתקדם, שלא מוכנה שימשיכו את החקירה בלעדיה. בסוף הסדרה היא יולדת. דרור (דין מירושניקוב) – המחליף של תיקי בחקירה. סו יונג קינג יו (לוטוס אתרוג) – אמה של נעמי. עבדה בשגרירות שאנשי יאן בתחום הביטחון, עד שפוטרה בעקבות פרשת הטבעת. גילתה שבתה מעורבת בשוד. שבה בסוף הסדרה לתפקידה ואף קודמה ליו"ר האבטחה של המקדש. שלמה ניצחון (רפי אמזלג) – האנטיגוניסט הראשי. מעסיקם של קוצ'יק ואונה. בעל מסעדה וקזינו. סוחט את השגריר. חובש פאה. נעצר בעקבות חטיפתה של סתיו (למרות שלא ידע שהיא במכוניתו) וגנבת הכתר. נירו (דורון מדלי) – בעל הסוכנות שבו חברים הוולגרים. קנה מלון שבו מיוצגיו ילונו ויצטלמו לתוכנית מציאות. זייף את הבידוד של המיוצגים שלו, ובתור נקמה נעלה אותו סתיו במלון. השגריר (קליף הומאל) – שגריר שאנשי יאן. מהמר בקזינו של שלמה, מה שמאפשר לשלמה לסחוט אותו על ידי סגירת חובות ההימורים שלו. נעצר בסוף הסדרה. עלמה (לא יודע) אחות של אונה "מאנקיז", במסד הנתונים הקולנועיים IMDb (באנגלית) "מאנקיז", במסד הנתונים הקולנועיים KinoPoisk (ברוסית) "מאנקיז", במיזם "אישים" לתיעוד היצירה הישראלית שיראל נר, תופעות לוואי: הסדרות ששילבו את הקורונה כחלק מהעלילה, באתר פרוגי, ‏11 באפריל 2022 רן בוקר, "היום אני ממליץ להיות כוכב אינסטגרם יותר מאשר שחקן", באתר ynet, 25 באוקטובר 2021
מרגרט מי

מרגרט מי (באנגלית: Margaret Mee‏; 22 במאי 1909 – 30 בנובמבר 1988) הייתה אמנית בוטנית בריטית שהתמחתה בצמחים מיער הגשם באמזונס הברזילאי. היא הייתה גם בין אנשי הסביבה הראשונים שהפנו את תשומת הלב להשפעה של כרייה בקנה מידה גדול וכריתת יערות על אגן האמזונס. מרגרט אורסולה בראון נולדה בווייטהיל, צ'שם בשנת 1909. היא למדה בבית הספר של ד"ר צ'לונר, אמרשם, ואחריה בבית הספר לאמנות, מדע ומסחר, בווטפורד. לאחר תקופה קצרה בהוראה בליברפול החליטה לנסוע לאירופה. בעודה בברלין בשנת 1933, בראון היה עדה לשריפת הרייכסטאג והחרם על היהודים, מה שחיזק את דעותיה השמאלניות. במהלך מלחמת העולם השנייה עבדה בהטפילד כשרטטת במפעל המטוסים דה האבילנד. מי נישאה לרג'ינלד ברוס בארטלט בינואר 1936. בדומה לבעלה, היא הפכה לפעילת באיגוד המקצועי והצטרפה למפלגה הקומוניסטית. מי פנתה לאגוד המקצועי הלאומי בשנת 1937, וסירבה לעבוד אצל ארנסט בווין. הנישואין עם בארטלט לא היו מאושרים, ולאחר פרידה ארוכה הסתיימו בגירושין בשנת 1943. מאוחר יותר נישאה לגרוויל מי, שלמד גם הוא בבית הספר לאמנות של סנט מרטין, בסוף שנות הארבעים. לאחר המלחמה למדה מי אמנות בבית הספר לאמנות של סנט מרטין בלונדון. בשנת 1950 למדה בבית הספר לאמנויות ולמלאכה של קמברוול. שם רכשה את סגנון האיור שלה, וקיבלה תעודה בציור ועיצוב בשנת 1950. היא עברה לברזיל עם בעלה גרויל מי בשנת 1952 כדי ללמד אמנות בבית הספר הבריטי בסאו פאולו. בשנת 1956 הייתה הנסיעה הראשונה שלה לבלם באגן האמזונס. לאחר מכן הפכה לאמנית בוטנית במכון סוטו דה בוטניקה של סאו פאולו בשנת 1958, חקרה את יערות הגשם וליתר דיוק את מדינת האמזונס. משנת 1964, ציירה את הצמחים שראתה, חלקם חדשים למדע, וכן אספה צמחים להמחשה מאוחרת יותר. היא יצרה 400 גליונות של איורי גואש, 40 ספרי סקיצות ו-15 יומנים. מי נסעה לוושינגטון, ארצות הברית בשנת 1964 ולאנגליה בשנת 1968 לתערוכה והוצאת ספרה, "פרחי היער הברזילאי". היא העבירה הרצאה בוושינגטון ארצות הברית בשנת 1967. היא חזרה לברזיל והצטרפה להפגנות כדי למשוך תשומת לב בינלאומית לכריתת יערות אזור האמזונס. מי נפטרה בעקבות תאונת דרכים בסיגרייב, אנגליה, ב-30 בנובמבר 1988. היא הייתה בת 79. בינואר 1989 הקימו בגני קיו אנדרטה לזכרה, לציון עבודות הבוטניות והמערכות הסביבתיות. בשנת 1976 קיבלה מי תואר כבוד על שירותיה לבוטניקה הברזילאית ושותפות של החברה הלינאית בשנת 1986. היא קיבלה גם הכרה בברזיל, כולל אזרחות כבוד של ריו בשנת 1975. בשנת 1990 מי זכתה להכרה בהישגיה הסביבתיים על ידי תוכנית הסביבה של האו"ם (UNEP) שהוסיפה את שמה לרשימת 500 אנשי הכבוד העולמיים. יומניה של מרגרט מי, שנכתבו בין השנים 1956–1988, פורסמו לאחר מותה בשנת 2004 וכללו תיאור מאויר של מסעותיה ביערות הגשם של האמזונס. רוב האיורים שלה הם חלק מאוסף גני קיו. מדיה וקבצים בנושא מרגרט מי בוויקישיתוף Obituary, The Times, 3 December 1988 Mee [née Brown; other married name Bartlett, Margaret Ursula (1909–1988), political activist and botanical artist], Oxford Dictionary of National Biography (באנגלית) Nonesuch Expeditions Margaret Mee's Amazon - Artist and Rebel, www.nonesuchexpeditions.com Mee, Margaret Ursula (1909-1988) on JSTOR, plants.jstor.org Prance, Ghillean T. (August 1989). "Margaret Ursula Mee, M.B.E.". The Linnean. 5 (3): 38–39. Mee, Margaret (2004). Mee's Amazon – Diaries of an Artist Explorer. Antique Collectors' Club Ltd
שורש 41

שורש 41, או צון בּוּ (בסינית: 寸部, פיניין: Cùn bù) הוא השורש הארבעים ואחד של הכתב הסיני. פירושו "אגודל" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 40 תווים (מתוך 49,030) שניתן למצוא תחת שורש זה. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo. Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 41 בוויקישיתוף מאגר Unihan - U+5BF8
עין יבקע

עין יבקע הוא מעיין שכבה מעט מעל ערוץ נחל ציפורי, סמוך ליישוב כעביה-טבאש-חג'אג'רה. המעיין כולל נביעה לתוך בריכה גדולה ומסודרת המתוארכת לתקופה הרומית בארץ ישראל. מן הבריכה יוצא פלג קצר המתחבר למערכת הובלת המים לטחנת הנזירים במורד הנחל. המעיין ידוע גם בשם "מעיין הסוסים". המקום נוקה וטופח על ידי רשות ניקוז ונחלים קישון, אשר הכשירה אותו לקליטת מטיילים, עם מתקנים מינימליים. המעיין נמצא על תוואי שביל ישראל ושביל הסנהדרין. עין יבקע באתר רשות ניקוז ונחלים קישון
FBI: המבוקשים ביותר

FBI: המבוקשים ביותר (באנגלית: FBI: Most Wanted) היא סדרת דרמת פשע אמריקאית העוסקת במרדף יחידה מיוחדת של סוכני FBI אחרי פושעים מבוקשים ביותר. היא סדרת ספין אוף של סדרת הטלוויזיה "FBI". הסדרה מופקת ומשודרת ברשת הטלוויזיה האמריקאית CBS. העונה הראשונה עלתה לשידור ב-7 בינואר 2020, ונגמרה ב-5 במאי 2020. העונה השנייה עלתה לשידור ב-17 בנובמבר 2020 ונגמרה ב-25 במאי 2021. העונה השלישית עלתה לשידור ב-21 בספטמבר 2021. ב-9 במאי 2022 הסדרה חודשה לעונות רביעית וחמישית. הסדרה מתמקדת בכוח משימה מיוחד ואיכותי של ה-FBI, צוות קטן וייחודי שנועד לעקוב וללכוד נמלטים ידועים לשמצה המשובצים ברשימת המבוקשים ביותר של ה-FBI. הסוכן המיוחד ג'ס לקרוי הוא ראש צוות המשימה, והוא התמחה כפרופלאי. הסדרה מתמקדת יותר בניתוח הפושעים ובבניית פרופילים שלהם במטרה ללכוד אותם, בשונה מסדרת המקור, "FBI", וסדרת הספין-אוף הנוספת "FBI: אינטרנשיונל" העוסקות יותר בפשע ובחקירה. ג'וליאן מקמהון – ג'ס לקרוי- הפרופילאי והסוכן המיוחד העומד בראש הצוות. נרצח בעונה 3. קלאן לוץ – קני "קן" קרוסבי- קצין לשעבר במודיעין הצבאי. רוקסי שטרנברג – שריל בארנס- סגניתו של מפקד היחידה. קיישה קאסל-יוז – האנה גיבסון- האנליסטית של היחידה. נת'ניאל ארקנד – קלינטון סקיי- סוכן מיוחד של ה-FBI וגיסו של לקרוי דילן מקדרמוט - רמי סקוט- הסוכן המיוחד העומד בראש הצוות לאחר מותו של ג'ס. אלכסה דבאלוס- קריסטין גיינס- סוכנת מיוחדת של ה-FBI שעברה למשרד ממיאמי בעונה 2. במספר פרקים מדברים על החוויה שעברה במשימות החשאיות שלה לפני שהצטרפה לצוות. בסדרה מופיעים לעיתים גם שחקני סדרת האם: מיסי פרגרים, זיקו זאקי, אבונה נואל, ג'ון בויד, אלנה דה לה גרזה וג'רמי סיסטו. אתר האינטרנט הרשמי של FBI: המבוקשים ביותר (באנגלית) FBI: המבוקשים ביותר, ברשת החברתית אקס (טוויטר) "FBI: המבוקשים ביותר", במסד הנתונים הקולנועיים IMDb (באנגלית) "FBI: המבוקשים ביותר", באתר Rotten Tomatoes (באנגלית) "FBI: המבוקשים ביותר", באתר Metacritic (באנגלית) "FBI: המבוקשים ביותר", במסד הנתונים הקולנועיים KinoPoisk (ברוסית) Andreeva, Nellie (9 במאי 2019). "CBS Orders Dramas 'Evil', 'FBI: Most Wanted' & 'All Rise' To Series". Deadline Hollywood. נבדק ב-1 ביוני 2019. {{cite web}}: (עזרה) Petski, Denise (24 במרץ 2021). "CBS Renews 'FBI' & 'FBI: Most Wanted', Orders Spinoff Series 'FBI: International'". Deadline Hollywood. נבדק ב-24 במרץ 2021. {{cite web}}: (עזרה) Selome Hailu (May 9, 2022). ‘FBI,’ ‘FBI: International’ and ‘FBI: Most Wanted’ Renewed for Two New Seasons Each at CBS. Variety. Retrieved May 9, 2022 "'Wow. What a night! And yes, you saw that correctly, Crosby won't be chasing down any bad guys for a little while". 22 בספטמבר 2021. נבדק ב-22 בספטמבר 2021. {{cite web}}: (עזרה) Tom Smyth, All the Winners of the Creative Arts Emmys, Vulture, ‏2024-01-07 (באנגלית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
מחנה שמשון

מחנה שמשון הוא מחנה של חיל הטכנולוגיה והאחזקה בצה"ל, הממוקם בסמוך למחלף גולני. במחנה שכנו יחידות שונות ובהן יחש"מ שמשון אשר בשנת 2017 הוסב שמו ל-"גדוד העמקים 651". המחנה נקרא על שמו של רס"ר אנדג'קו שמשון מנשר, אשר נפל בעת מילוי תפקידו בשנת 1975. המחנה שוכן בקצה דרך נוף יער בית קשת. יחש"מ שמשון הוקם לאחר מלחמת העצמאות בסדנת בת גלים שבחיפה, ולאחר מכן הוקמה סדנה נוספת במחנה כורדני מדרום לעכו. יחש"מ שמשון סייע לכוחות צה"ל במלחמת סיני ב-1956. בשנת 1974 הועתק המחנה למיקומו הנוכחי בסמוך לצומת גולני. לאחר מלחמת יום הכיפורים מוקם יחש"מ 703 והסדנאות הקדמיות אל-על, נפח וצנובר, מועברים לפיקוד יחש"ם 703 "הגליל והגולן". אנשי היחש"מ סייעו לכוחות הלוחמים במלחמת לבנון הראשונה. בשנת 1999 הוקמה סדנת האופטרוניקה הנותנת מענה טכנולוגי הכולל פתרונות גילוי ואיכון לכל פיקוד הצפון. בשנת 2003 הושלם איחוד יחש"ם 651 עם יחש"ם 703 וכונה לאחר האיחוד 'היחש"ם הקדמי', במסגרת האיחוד אוחדו סדנאות עבודה שונות ונפתחו סדנאות חדשות. בשנת 2017 הופכים היחש"מים ובתוכן יחש"ם שמשון לגוף משותף בעל חמישה גדודים במסגרת שינוי ארגוני בפיקוד צפון ויחש"מ שמשון משנה את שמו ל'גדוד העמקים 651'. מדיה וקבצים בנושא מחנה שמשון בוויקישיתוף מחנה שמשון - טקס פרידה ממפקד המחנה. יחש"מ - יחידת חימוש מרחבית. רס"ר אנדג'קו שמשון, באתר יזכור של קריית טבעון. גדוד אחזקה העמקים 651 (שמשון), באתר חיל חימוש.